প্রবাসীদের প্রতি উদাত্ত আহবান জানিয়ে মন্ত্রী বলেন, ‘আগের অবস্থায় নেই বাংলাদেশ। যুক্তরাষ্ট্রে যে শ্রম দিচ্ছেন, তা বাংলাদেশে দিলে একই মজুরি পাবেন, এ নিশ্চয়তা দিতে পারি। আর এভাবেই বাংলাদেশ সারাবিশ্বকে তাক লাগিয়ে উন্নতির পথে ধাবিত হচ্ছে।’সংবাদ সম্মেলনে আরো জানানো হয় যে, ভিএনআর ও জেনারেল ডিবেটের পাশাপাশি বাংলাদেশ ছিল ৮টি সাইড ইভেন্টের আয়োজক। এসকল সাইড ইভেন্টে সহ-আয়োজক ছিল জার্মানী, নরওয়ে, ডেনমার্ক, ভিয়েতনাম, ইউরোপিয়ান ইউনিয়ন, ইথিওপিয়া, ঘানা, এস্তোনিয়া, কাজাখিস্তান,কানাডা, নেদারল্যান্ডস্, সিঙ্গাপুর, নেপালসহ বাংলাদেশ প্রতিনিধিদল এইচএলপিএফ-এর আরও ১৫টি সাইড ইভেন্টে অংশগ্রহণ করে।